OBJEKTŲ KOPIJŲ (MINIATIŪRŲ) PIRKIMO

TECHNINĖ SPECIFIKACIJA

1. Pirkėjas: Ukmergės rajono savivaldybės administracija, adresas Kęstučio a. 3, LT-20114, Ukmergė.
2. Pirkimo objektas: Objektų kopijos (miniatiūros), skirtos miniatiūrų parkui „Mini Lietuva“ (toliau – miniatiūros) bei su jomis susijusios paslaugos:
2.1. Miniatiūrų projektavimas, gamyba, transportavimas ir montavimas: 
	Miestas
	Objekto pavadinimas
	Mastelis
	Pastabos

	Kaišiadorys
	Kaišiadorių Kristaus Atsimainymo katedra
	M1:30
	Gaminamas tik Katedros pastatas

	Šilalė
	Dionizo Poškos Baubliai
	M1:5
	Gaminami tik abu Baubliai 
(be konservavimo gaubto ir įstiklinimo)



2.2. Informacinių lentelių (2 vnt.), įrengiamų šalia montuojamų miniatiūrų, maketavimas, gamyba ir montavimas: Miniatiūros informacinės lentelės išmatavimai pateikiami priede Nr. 1.
[bookmark: _GoBack]2.3. Betoninių postamentų (2 vnt.), skirtų miniatiūrų montavimui, gamyba, transportavimas ir montavimas. Sumontuotų postamentų pavyzdžiai pateikiami priede Nr. 2.
3. Miniatiūrų pastatymo vieta: Ukmergėje esančiame miniatiūrų parke „Mini Lietuva“, V. Rėklaičio ir B. Dirmanto gatvių sankirtoje. Tikslios pastatymo vietos prieš montuojant derinamos su Pirkėju.
4. Reikalavimai pirkimo objektui: Pasitelkus 3D skenavimo ar lygiavertę technologiją efektyviai sukurti tikslias realių objektų kopijas. Siekiant mažinti aplinkos taršą, gaminamos miniatiūros turi būti gaminamos iš perdirbto plastiko.  
Miniatiūros turi būti kokybiškos, kaip įmanoma detalesnės (išlaikant esminius dekoro elementus) pagal pateiktą mastelį. Miniatiūros gaminamos su kuo mažiau silpnų jungčių. Atskiros miniatiūros dalys privalo neturėti aštrių briaunų, galinčių sužeisti jų eksploatavimo metu. 
Miniatiūros montuojamos ant betoninių postamentų, stačiakampio formos, kurių aukštis apie 20 cm (galima paklaida dėl įrengimo vietos specifiškumo). Betoninis postamentas nušlifuojamas, kad būtų lygus ir derėtų aplinkoje. Pagrindas privalo tvirtai ir saugiai išlaikyti pagamintas miniatiūras, po darbų atlikimo miniatiūros turi būti pritvirtintos taip, kad jų nebūtų galima išardyti ar nuversti. 
[bookmark: _Hlk207632385]Siekiant išlaikyti parko vientisumą ir estetinį vaizdą, postamentai savo medžiagiškumu, spalva ir savybėmis turi maksimaliai atitikti jau sumontuotus parke „Mini Lietuva“ (pavyzdžiai pateikiami priede Nr. 2).
Sumaketuotos ir pagamintos informacinės lentelės su informacija apie lankytiną objektą tvirtinamos ant jau esamo rūdinto plieno informacinio stendo. Informacinėms lentelėms gaminti turi būti naudojamos aplinkos poveikiui, lauko sąlygoms atsparios medžiagos. Tekstas klijuojamas ant aliuminio kompozito, kuris tvirtinamas per nerūdijančio plieno distancinius laikiklius. Tekstinę ir vizualinę informaciją lentelių maketavimui pateikia Pirkėjas. Tiekėjas prieš gamybą turi suderinti informacinės lentelės maketą ir tekstą su Pirkėju.
Siekiant išlaikyti parko vientisumą ir estetinį vaizdą, informacinės lentelės savo medžiagiškumu ir stiliumi turi maksimaliai atitikti jau sumontuotas parke „Mini Lietuva“. 
5. Specialieji reikalavimai: 
5.1. Gaminamų miniatiūrų sienų storis turi būti ne mažesnis nei 10 mm. Miniatiūros turi būti papildomai sutvirtintos iš vidaus metalo konstrukcijomis.
5.2. Miniatiūroms gaminti turi būti naudojamos aplinkos poveikiui, lauko sąlygoms, trinčiai,  UV spinduliams, spalvų nusidėvėjimui atsparios medžiagos. 
5.3. Miniatiūrų paviršius turi būti lygus. Prieš dažant, jis turi būti gruntuojamas specialiu plastikui skirtu gruntu, po to glaistomas iki reikiamo lygumo ir tik tada atliekamas dekoratyvinis dažymas, siekiant atkurti realistiškas paviršių faktūras ir spalvas. Parinkti dažai privalo būti atsparūs lauko sąlygoms, aplinkos poveikiui, trinčiai, su apsauga nuo UV spindulių. 
5.4. Miniatiūros gali būti pradėtos gaminti tik suderinus su Pirkėju miniatiūrų maketą, jų vizualinę išvaizdą, detalumą, visą išdėstymą. 
[bookmark: _Hlk207617772]5.5. Betono postamentas turi būti pagamintas iš gelžbetoninės konstrukcijos, lygaus paviršiaus. Statmeni ir viršuje esantys kampai nugludinti po 10–20 mm. Leistinos nuokrypos: aukštis ±5 mm; ilgis ±5 mm; plotis ±5 mm; įlinkis su 1,5 m liniuote ±2 mm. Leistinos poros – iki 8 mm skersmens ir 3 mm gylio; didesnės turi būti užtaisytos remontiniu mišiniu.
5.6. Tiekėjas su Pirkėju suderina tikslias miniatiūrų pastatymo vietas (Pirkėjas pateikia orientacines miniatiūrų pastatymo vietų schemas 3 priede). Svarbiausia, kad pastačius miniatiūras prie jų būtų patogus priėjimas, tačiau tuo pačiu  nebūtų trukdoma praeiviams ir kt. 
5.7. Prieš montuojant miniatiūras, reikia paruošti plotą jos postamento įrengimui. Visi darbai objekto teritorijoje atliekami nepažeidžiant statinio vertingųjų savybių, nedarant neigiamo poveikio kraštovaizdžiui.
5.8. Tiekėjas atsakingas už montavimo vietos sutvarkymą, t.y. buvusių dangų atstatymą identiškomis medžiagomis aplink objektą; statybinių šiukšlių išvežimą, aplinkos po darbų sutvarkymą.
5.9. Garantinis laikotarpis pagamintoms miniatiūroms ir montavimo darbams privalo būti ne trumpesnis kaip 24 (dvidešimt keturi) mėn. Garantinis laikotarpis pradedamas skaičiuoti nuo miniatiūrų perdavimo-priėmimo akto pasirašymo dienos. 

7. Montavimo darbų organizavimas:
7.1. Tiekėjas, atlikdamas numatytus darbus, vykdo darbdavio pareigas ir įsipareigoja laikytis visų saugaus darbo, priešgaisrinės ir aplinkos apsaugos reikalavimų, užtikrinti saugų žmonių judėjimą, išspręsti darbų zonos aplinkos sutvarkymą, sugadintų ar išardytų dangų atstatymą - remontą, numatyti darbų zonos aptvėrimą.
7.2. Darbų atlikimo metu Tiekėjas privalo atsakyti už eismo saugumą, eismo įvykių žalą ir kitas neigiamas pasekmes objekto ribose dėl netinkamai atliekamų montavimo darbų. Tiekėjas savarankiškai užtikrina antžeminių ir požeminių komunikacijų ir parko „Mini Lietuva“ želdinių, takų ir kitos infrastruktūros saugą, pažeidus jas - privalo atstatyti savo lėšomis.
7.3. Montavimo atliekų utilizavimu rūpinasi Tiekėjas.
7.4. Už naudojamų medžiagų ir atliktų darbų kokybę atsako Tiekėjas.
PRIDEDAMA:
1. Miniatiūros stendo informacinės lentelės išmatavimai;
2. Parke „Mini Lietuva“ sumontuotų postamentų pavyzdžiai;
3. Miniatiūrų orientacinės pastatymo vietų schemos.



1 priedas
Miniatiūros stendo informacinės lentelės išmatavimai
[image: ]

[image: ]


2 priedas
Parke „Mini Lietuva“ sumontuotų postamentų pavyzdžiai
[image: ]

[image: ]

3 priedas
Miniatiūrų objektų orientacinės pastatymo vietų schemos
[image: ]
[image: ]

